เส้นตายทายผลบอลโลก+ชวนฟังปาฐกถา 45 ปี 14 ตุลา
วันเสาร์ที่ 14 กรกฎาคม 2561 ได้เวลาเที่ยวงานอ่านหนังสือและฟังเพลงย้อนยุค กับรายการ เสาร์สารพัน เช่นเคยนะครับ,ขอเริ่มด้วยงานใหญ่ของพวกเรา ไทยรัฐกรุ๊ป ชวนท่านผู้อ่านและท่านผู้ชมร่วมสนุกกับการทายผลฟุตบอลโลก 2018 ด้วยไปรษณียบัตร เพื่อชิงรางวัลใหญ่ 10 ล้านบาท รางวัลปลอบใจ มูลค่าเกิน 40 ล้านไปแล้วขณะนี้และเนื่องจาก ณ บัดนี้เรารู้ทีมคู่ชิงแชมป์แล้ว ได้แก่ ฝรั่งเศส และ โครเอเชีย ได้เวลาที่จะต้องรีบกรอกไปรษณียบัตรส่งการทายผลมาที่ ไทยรัฐ ได้แล้วละเส้นตายก็คือ 23.59 น. ของคืนวันเสาร์ที่ 14 ก.ค. ใครช้ากว่านี้วินาทีเดียวถือเป็นโมฆะนะจ๊ะ,นอกจากร่วมสนุกผ่านไปรษณียบัตร เรายังเปิดร่วมสนุกผ่าน ไทยรัฐออนไลน์ มีรางวัลติดปลายไลน์ รวมแล้วถึง 2 ล้านบาท รายละเอียดจะเป็นอย่างไร ร่วมสนุกได้ด้วยวิธีไหนรีบเปิดอ่านกติกาในหน้า 3 ไทยรัฐ หรือเข้าดูใน ,www.thairath.co.th,.  ได้ ณ บัดนี้,มูลนิธิ 14 ตุลา แจ้งมา จะมีปาฐกถาพิเศษ 45 ปี 14 ตุลาครั้งที่ 2 วันนี้ (14 กรกฎาคม) เวลา 09.30 น. ณ ห้องประชุม 14 ตุลา ถนนราชดำเนินกลาง ในหัวข้อ ประชาธิปไตยกับความท้าทายทางเศรษฐกิจของประเทศไทย โดย ดร.ประสาร ไตรรัตน์วรกุล อดีตผู้ว่าการธนาคารแห่งประเทศไทย และประธานกรรมการปฏิรูปเศรษฐกิจ และอดีต นายกสโมสรนิสิตจุฬาลงกรณ์มหาวิทยาลัย เมื่อปี 2516,ศูนย์การค้าเซ็นทรัล พลาซา แกรนด์ พระราม 9 ขอเชิญร่วมงาน BOTANICA GARDEN เลือกชมและช็อปพันธุ์ไม้หายาก หลากหลายพันธุ์ โดยเฉพาะ กระบองเพชร กว่า 300 สายพันธุ์ ในเรือนเพาะชำพิเศษ ตกแต่งสไตล์ป่าดิบระหว่าง 23-29 กรกฎาคมนี้ ที่ลาน work&play เซ็นทรัล พระราม 9 และวันนี้ (เสาร์ที่ 14 ก.ค.) เป็นวัน คิดส์ เดย์ หรือวันของเด็กๆ ขอเชิญพบกับกิจกรรมสำหรับเด็กที่ แผนกเด็ก ของห้าง เซ็นทรัล สาขา ชิดลม, ลาดพร้าว, ปิ่นเกล้า, เซน, เวสต์เกต, อีสต์วิลล์ รวมทั้งที่ หาดใหญ่ และ โคราช,ด่วน งาน ทอฝันจากฟากฟ้าสู่ชาวเขา ของชมรมเส้นสายบนลายไหมด้วยใจภักดิ์ ขยายเวลาให้นักช็อปได้เลือกซื้อผลิตภัณฑ์จากผ้าไทยของชาวเขาเผ่าต่างๆ จนถึงพรุ่งนี้ (อาทิตย์ที่ 15 ก.ค.) ที่ ศูนย์การค้า เดอะเพนนินซูล่า พลาซ่า ถนนราชดำริ,สถาบันอาหาร กระทรวงอุตสาหกรรมขอเชิญชวนผู้ประกอบการ SMEs ด้านอุตสาหกรรมอาหารและเครื่องดื่ม และผู้สนใจเข้าร่วมสัมมนา เจาะตลาดอาหารอนาคตโอกาสของผู้ประกอบการไทย วันพฤหัสบดีที่ 19 ก.ค. เวลา 09.00-12.00 น. ณ อาคารศูนย์การเรียนรู้อาหารไทย สถาบันอาหาร ถนนอรุณอมรินทร์ 36 (เชิงสะพานพระราม 8)ฟรีจ้า โปรดติดต่อที่ 0-2422-8688 ต่อ 9201 หรือ 9206 หรือ facebook fanpage : nfi smartclub ด่วนเช่นกัน,มูลนิธิธรรมดีขอเชิญตักบาตรฟังธรรมะจาก พระอาจารย์สุธรรม สุธัมโม วัดหนองไผ่ อ.เมือง จ.สกลนคร เวลา 07.30 น. 10.00 น. วันอาทิตย์ที่ 15 ก.ค. ณ สถาบันสอนเต้นวิถีพุทธ ศูนย์การค้าเดอะซีน ทาวน์อินทาวน์ ดูรายละเอียดแฟนเพจเฟซบุ๊ก : มูลนิธิธรรมดี,คนรักสุขภาพอ่านด่วนรพ.นครธน จัดแคมเปน วินิจฉัยตรงจุด หยุดปัญหาที่ต้นเหตุ กับโปรโมชันพิเศษ ตรวจสุขภาพ เจาะลึกเฉพาะทาง (15 โรค) สอบถามรายละเอียดได้ที่ 0-2450-9999 หรือ www.facebook.com/nakornthon ถึง 31 ก.ค.,ไปที่ข่าวบันเทิงบ้างนะครับ สัปดาห์นี้ไม่มีเพลงย้อนยุคมาฝาก มีแต่ละคร ถาปัด ชุด ถาปัดการละคร 61 คืนภาพจำครั้งก่อนเสมอ ANASTASIA แหวกม่านเหล็ก วันที่ 20-22 และ 27-29 ก.ค.นี้ ซื้อบัตรได้ที่ คณะสถาปัตยกรรมศาสตร์ จุฬาลงกรณ์ ผู้ฝากข่าวย้ำมา ราคาไม่แพง (มาก) นัก,ส่งท้ายด้วยข่าวหนังสือเช่นเคย เริ่มด้วย เจงกิสข่าน ขุนศึก พิชิตโลก จากต้นฉบับจีนของ ตู้ ยินชาน แปลโดย ชาญ ธนประกอบ สำนักพิมพ์โพสต์บุ๊ค--ตามมาด้วยกำลังภายในจากสำนักพิมพ์ เทียนตี้ ใน เครือสยามอินเตอร์ รอยแหนเงาจอมยุทธ์ เล่ม 1-2 บทประพันธ์โดย เนี่ย อู้เซิง และ จ้าวนักสู้ ของ เหง่ยคัง เล่มเดียวจบ แปลโดย น.นพรัตน์ เจ้าเก่าทั้ง 2 เรื่อง--แถมด้วยหนังสือกึ่งวิชาการน่าอ่าน เก็บตกจากความทรงจำ โดย สรรเสริญ วงค์ชะอุ่ม อดีตเลขาธิการสภาพัฒน์ ดูเหมือนจะแจกฟรีด้วยล่ะ ลองสอบถามที่หมายเลขโทรศัพท์ 0-2280-4085 ต่อ 2110 และ 0-2628-2847 ในเวลาราชการ.,ซูม
ขอเริ่มด้วยงานใหญ่ของพวกเรา ไทยรัฐกรุ๊ป ชวนท่านผู้อ่านและท่านผู้ชมร่วมสนุกกับการทายผลฟุตบอลโลก 2018 ด้วยไปรษณียบัตร เพื่อชิงรางวัลใหญ่ 10 ล้านบาท
ทายผลบอลโลก,ปาฐกถา,ทอฝันจากฟากฟ้าสู่ชาวเขา,เหะหะพาที,ซูม